cyanic-selkie/wikianc huggingface dataset:
ஸ்ரீ விக்கிரம வீரா
விக்ரம வீரா மறுப்பு
கோபம் அடைந்த மஜபாகித் மன்னர் ஆயாம் ஊருக், 180 போர்க் கப்பல்களையும் மற்றும் எண்ணற்ற சிறிய கப்பல்களையும் கொண்ட ஒரு படையெடுப்பிற்கு உத்தரவிட்டார்.
சிங்கபுரக் கடற்கரையில் போர்
கடற்படை பிந்தான் தீவுகள் வழியாக சென்றது. அங்கு இருந்து சிங்கபுரத்திற்குச் செய்தி பரவியது. படையெடுப்பை எதிர்கொள்ள உடனடியாக 400 போர்க் கப்பல்கள் களம் இறங்கின. இரு தரப்பினரும் மோதிக் கொண்டனர். மூன்று நாட்களாகச் சிங்கபுர கடற்கரையில் போர் நடந்தது.
அந்தக் கட்டத்தில் மஜபாகித் ஜாவானியர்கள் பெரும்பாலும் கடற்படைப் போரில் அனுபவம் இல்லாதவர்களாக இருந்தனர். அந்த வகையில் அவர்கள் அந்தப் போரில் தோற்கடிக்கப்பட்டனர். இறுதியில் தப்பி ஓட வேண்டிய கட்டாயம் ஏற்பட்டது.
இந்தப் போர் 1350-ஆம் ஆண்டு நடைபெற்றது. அதன் பின்னர் 1362-ஆம் ஆண்டு வரை ஸ்ரீ விக்ரம வீரா, சிங்கப்பூரை ஆட்சி செய்தார். இவருக்குப் பின்னர் இவருடைய மகன் ஸ்ரீ ராணா விக்கிரமா (Sri Rana Wikrama) என்பவர்  சிங்கபுர இராச்சியத்தின் அரியணையில் அமர்ந்தார்.
வெளிப்புற இணைப்புகள்
பகுப்பு:மலேசிய வரலாறு பகுப்பு:சிங்கப்பூரின் வரலாறு பகுப்பு:இந்தோனேசிய வரலாறு பகுப்பு:சிங்கப்பூர் அரசர்கள்
பாசுக்கரா (செயற்கைக்கோள்)
இந்திய வானவியல் ஆராய்ச்சி நிபுணரான பாசுக்கராவின் பெயரை இச்செயற்கைக்கோளிற்கு பெயரிட்டார்கள். 1979 ஆம் ஆண்டு சூன் மாதம் ஏழாம் நாள் 444 கிலோ எடையுள்ளதாக பாசுக்கரா-I தயாரிக்கப்பட்டது. பூமிக்கு 50.7° சாய்வாக 394 கிலோமீட்டர் மற்றும் 399 கிலோமீட்டர் சுற்றுப்பாதை வீச்சில் பூமியின் உயரத்தில் நடுக்கோட்டை மையமாகக் கொண்டு நிலைநிறுத்தப்பட்டது. சோவியத் ஒன்றியத்தின் கபுசுடின் யார் தளத்தில் இருந்து இத்தொலையுணர்வு செயற்கைக்கோள் விண்ணிற்குச் செலுத்தப்பட்டது.
பாசுக்கரா-II
சமுத்திரம் மற்றும் நிலவியல் தொடர்பான ஆய்வுகளுக்காக விண்ணில் செலுத்தப்பட்டது  பாசுக்கரா-II செயற்கைக்கோளாகும். பூமிக்கு 50.7° சாய்வாக 541 கிலோமீட்டர் மற்றும் 557 கிலோமீட்டர் சுற்றுப்பாதை வீச்சில் பூமியின் உயரத்தில் நடுக்கோட்டை மையமாகக் கொண்டு இச்செயற்கைக்கோள் நிலைநிறுத்தப்பட்டது. 2000 புகைப்படங்களுக்கும் அதிகமாக இச்செயற்கைக்கோள் படங்களை எடுத்து பூமிக்கு அனுப்பியது .
மேற்கோள்கள்
பகுப்பு:இந்திய விண்வெளித் திட்டங்கள் பகுப்பு:செயற்கைக் கோள்கள்
கே. சண்முகம் (தலைமைச் செயலாளர்)
'''கே. சண்முகம்''', கிரிஜா வைத்தியநாதனின் பணி ஓய்வுக்குப் பின்னர் தமிழகத்தின் 46-வது தலைமைச் செயலாளராக 29 சூன் 2019 (சனிக் கிழமை) அன்று தமிழக அரசால்  நியமிக்கப்பட்டார். 1 சூலை 2019 அன்று தலைமைச் செயலராகப் பணியில் சேர்கிறார்.
இவர் 7 சூலை 1960 அன்று சேலம் மாவட்டத்தில் உள்ள வாழப்பாடி வட்டத்தின் நிர்வாகத் தலைமையிடமான வாழப்பாடியில் பிறந்தவர்.
இவர் கோயம்புத்தூரில் உள்ள தமிழ்நாடு வேளாண்மைப் பல்கலைகழகத்தில் முதுநிலை வேளாண்மை பட்டப்படிப்பு முடித்து, இந்திய ஆட்சிப் பணி தேர்வில் வென்று, 27 ஆகஸ்டு 1985 அன்று தமிழ்நாடு அரசின் ஆட்சிப் பணியில் சேர்ந்தார்.
மேற்கோள்கள்
பகுப்பு:தமிழ்நாடு வேளாண்மைப் பல்கலைக்கழகத்தின் மேனாள் மாணாக்கர்கள் பகுப்பு:இந்திய ஆட்சிப் பணி அலுவலர்கள் பகுப்பு:வாழும் நபர்கள் பகுப்பு:1960 பிறப்புகள் பகுப்பு:சேலம் மாவட்ட நபர்கள்
சிரி ஏரி
சிரி ஏரி ( Siri Lake ) பாக்கித்தானின் கைபர் பக்துன்வா மாகாணத்திலுள்ள ககன் பள்ளத்தாக்கில் பேயீ செல்லும் வழியில் சிரியில் சோக்ரானுக்கு அருகில் கிட்டத்தட்ட 2590 m உயரத்தில் அமைந்துள்ளது. கிவாய் மற்றும் சோக்ரான் வழியாக ஜீப் பாதை வழியாக ஏரியை அணுகலாம்.
வெளி இணைப்புகள்
பகுப்பு:Coordinates on Wikidata பகுப்பு:பாக்கித்தான் ஏரிகள்
மோகன் ராகேஷ்
மோகன் ராகேஷ் (Mohan Rakesh) (8 சனவரி 1925 – 3 சனவரி 1972) 1950களில் நய் கஹானி (புதிய கதை) என்ற இந்தி இலக்கிய இயக்கத்தின் முன்னோடிகளில் ஒருவராவார். சங்கீத நாடக அகாதமி ஏற்பாடு செய்த போட்டியில் வென்ற ஆஷாத் கா ஏக் தின் (1958) என்ற முதல் நவீன இந்தி நாடகத்தை எழுதினார். இவர் புதினம், சிறுகதை, பயணக் குறிப்பு, விமர்சனம், நினைவுக் குறிப்பு, நாடகம் ஆகியவற்றில் குறிப்பிடத்தக்க பங்களிப்புகளைச் செய்துள்ளார். இவருக்கு 1968 இல் சங்கீத நாடக அகாதமி விருது வழங்கப்பட்டது
ஆரம்பகால வாழ்க்கையும் கல்வியும்
1925 சனவரி 8ஆம் தேதி பஞ்சாபின் அமிர்தசரசில் மதன் மோகன் குக்லானியாகப் பிறந்தார். ஒரு வழக்கறிஞரான இவரது தந்தை இவரது பதினாறு வயதிலேயே இறந்தார். லாகூரின் பஞ்சாப் பல்கலைக்கழகத்தில் ஆங்கிலத்திலும், இந்தி மொழியிலும் முதுகலைப் பட்டம் பெற்றுள்ளார்.
தொழில்
இவர் 1947 முதல் 1949 வரை தேராதூனில் ஒரு அஞ்சல்காரராக தனது வாழ்க்கையைத் தொடங்கினார். அதன் பிறகு புதுதில்லிக்கு மாறினார். ஆனாலும் பஞ்சாபின் ஜலந்தரில் சிறிது காலம் கற்பித்தல் பணியைக் கொண்டிருந்தார். அதைத் தொடர்ந்து, ஜலந்தர் ( குரு நானக் தேவ் பல்கலைக்கழகம் ) டி.ஏ.வி கல்லூரி மற்றும் சிம்லாவில் உள்ள ஒரு பள்ளியில் இந்தித் துறைத் தலைவராக இருந்தார். இறுதியில், முழுநேர எழுத்தாளராக இருக்க வேண்டி 1957இல் தனது அஞ்சல்துறை வேலையை விட்டு வெளியேறினார். 1962-63 வரை சரிகா என்ற இந்தி இலக்கிய இதழை சிலகாலம் நடத்தி வந்தார்.
ஆண்டேர் பேண்ட் கமரே, நா அனே வாலா கல் போன்றவை இவரது குறிப்பிடத்தக்க புதினங்களாகும். இவரது நாடகங்களான ஆஷாத் கா ஏக் தின் (1958), 1960களில் இந்தி நாடகத்தை புதுப்பிப்பதில் முக்கிய பங்கு வகித்தது. மேலும், ஆதே ஆதுரே (1969) ஆகியவை மிகவும் மதிக்கப்படுகின்றன. இவரது முதல் நாடகமான ஆஷாத் கா ஏக் தின் முதன்முதலில் கொல்கத்தாவைச் சேர்ந்த அனாமிகா என்ற இந்தி நாடகக் குழுவின் மூலம் இயக்குனர் ஷியமானந்த் ஜலான் (1960) இயக்கத்தின் கீழ் நிகழ்த்தப்பட்டது. பின்னர் 1962ஆம் ஆண்டில் தில்லி தேசிய நாடகப் பள்ளியில் இப்ராஹிம் அல்காசியாலும் நிகழ்த்தப்பட்டது. இது முதல் முறையாக நவீன இந்தி நாடக ஆசிரியராக மோகன் ராகேஷை நிறுவியது. இவரது நாடகங்கள் தொடர்ந்து நிகழ்த்தப்பட்டு உலகளவில் பாராட்டுகளைப் பெறுகின்றன. ஆஷாத் கா ஏக் தின் என்ற நாடகம் அபர்ணா தர்வாட்கர் மற்றும் வினய் தர்வாட்கரின் அங்கீகரிக்கப்பட்ட ஆங்கில மொழிபெயர்ப்பாக ஒன் டே இன் தி சீசன் ஆப் த ரெயின் என்ற பெயரில், 2010இல் அமெரிக்காவின் விஸ்கான்சினிலும், கெனோஷாவில் உள்ள கார்தேஜ் கல்லூரியிலும் நிகழ்த்தப்பட்டது. மேலும், 2011இல் கென்னடி மைய அமெரிக்கக் கல்லூரி நாடக விழாவிலும் நிகழ்த்தப்பட்டது.
கௌதம புத்தர் துறவு மேற்கொள்வது குறித்த ஒரு பண்டைய பௌத்தக் கதையைப் பற்றியும், புத்தரின் நெருங்கிய குடும்பத்தினருக்கு ஏற்பட்ட பாதிப்புகள் பற்றியும் மோகன் ராகேஷின் குறிப்பிடத்தக்க நாடகமான லஹ்ரான் கே ராஜன் தி ஸ்வான்ஸ் ஆஃப் தி வேவ்ஸ்) முதலில் ஒரு சிறுகதையாக எழுதப்பட்டு பின்னர் வானொலி நாடகமாக மாற்றப்பட்டது. ஜலந்தர் அனைத்திந்திய வானொலியில் சுந்தரி என்ற தலைப்பில் ஒளிபரப்பப்பட்டது. இருப்பினும் நாடகத்தின் வெவ்வேறு பதிப்புகள் குறித்த இவரது போராட்டம் கிட்டத்தட்ட 20 ஆண்டுகள் நீடித்தது. பிரபல இந்திய இயக்குனர்களான ஓம் சிவ்புரி, சியாமானந்த் ஜலான், அரவிந்த் கவுர், ராம் கோபால் பஜாஜ் ஆகியோர் இந்த நாடகத்தை இயக்கியுள்ளனர். 2005 ஆம் ஆண்டில், இந்த நாடகம் எழுதிய விதம் குறித்தும், மோகன் ராகேஷின் நாட்குறிப்பும், எழுத்துக்களும், நாடகத்தைப் பற்றிய கடிதங்களும் தில்லி நாடகக் குழுவால் மெனுஸ்கிரிப்ட் ("கையெழுத்துப் பிரதி") என்ற நாடகத்தில் மீண்டும் உருவாக்கப்பட்டன.
சூலை 1971 இல், 'தி டிராமாடிக் வேர்ட்' குறித்த ஆராய்ச்சிக்காக ஜவகர்லால் நேரு அறக்கட்டளை உதவித்தொகையினைப் பெற்றார். இருப்பினும், இவர் அதை முடிக்க முடியாமல், 1972 சனவரி 3இல் இறந்தார்.
சொந்த வாழ்க்கை
மோகன் ராகேஷ் 1950இல் செய்து கொண்ட முதல் திருமணம், 1957இல் விவாகரத்தில் முடிந்தது. 1960இல் செய்து கொண்ட இரண்டாவது திருமணமும் விரைவில் முடிந்தது. இருப்பினும், 1963இல் அனிதா அவுலாக் என்பவருடனான மூன்றாவது திருமணம் வெற்றிகரமாக இருந்தது. இவரது மரணத்திற்குப் பிறகு, அனிதா தொடர்ந்து தில்லியில் வசித்து வந்தார். இப்போது தனது எழுபதுகளில், கைலாஷ் பகுதியின் கிழக்கில் வசிக்கிறார். இவரது சுயசரிதையான, சத்ரீன் அவுர் சத்ரீன் என்பது, முதலில் இந்தி இதழான சரிகாவில் தொடர்ச்சியாக வெளியிடப்பட்டது. பின்னர் 2002இல் நூலாக வெளியிடப்பட்டது
மோகனின் இரண்டு இலக்கியப் படைப்புகளை திரைப்படத் தயாரிப்பாளர் மணி கவுல் தழுவி படமாக எடுத்தார். உஸ்கி ரோட்டி என்ற முதல் படம் அதே பெயரின் சிறுகதையை அடிப்படையாகக் கொண்டு 1969 இல் தயாரிக்கப்பட்டது. இந்த படத்திற்காக மோகன் ராகேஷ் வசனங்களை எழுதினார். இரண்டாவது படம் மோகன் ராகேஷின் ஆஷாத் கா ஏக் தின் நாடகத்தை அடிப்படையாகக் கொண்டு 1971 இல் தயாரிக்கப்பட்டது. இந்த இரண்டு படங்களும் இந்திய இணைத் திரைப்படங்களின் மைல்கல் படங்களாக கருதப்படுகின்றன. மிட்டி கே ரங், 1990களில் தூர்தர்ஷனில் ஒலிபரப்பப்பட்ட சிறுகதைகள் மோகன் ராகேஷின் சிறுகதைகளை அடிப்படையாகக் கொண்டவை.
வெளி இணைப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:இந்தி எழுத்தாளர்கள் பகுப்பு:1972 இறப்புகள் பகுப்பு:1925 பிறப்புகள்
மால்கம் போர்ப்ஸ்
மால்கம் போர்ப்ஸ் (Malcolm Stevenson Forbes 19 ஆகத்து 1919 – 24 பெப்ரவரி 1990) என்பவர் ஒரு அமெரிக்க தொழிலதிபர் மற்றும் புகழ்பெற்ற போர்ப்ஸ் பத்திரிகையின் வெளியீட்டாளர் ஆவார். கல்லூரிப்படிப்பை முடித்த, சில காலம் அமெரிக்க இராணுவத்தில் பணியாற்றினார். பின் சில ஆண்டுகள் அரசியலில் ஈடுபட்டார். பின்னர் முழுமையாக பத்திரிகைத் துறையில் ஈடுபட்டு, கொண்டார். இவரது தலைமையின் கீழ் ஃபோர்ப்ஸ் பத்திரிக்கை சீரான வளர்ச்சியினை கண்டது.
மேற்கோள்கள்
பகுப்பு:அமெரிக்கத் தொழிலதிபர்கள் பகுப்பு:1919 பிறப்புகள் பகுப்பு:1990 இறப்புகள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
அனைத்திந்திய தமிழக முன்னேற்றக் கழகம்
அனைத்திந்திய தமிழக முன்னேற்றக் கழகம் (Anaithinthiya Thamizhaga Munnetra Kazhagam)(அனைத்திந்திய தமிழர்களின் முன்னேற்றத்திற்கான கூட்டமைப்பு), இந்தியாவின் தமிழ்நாட்டில் உள்ள ஒரு அரசியல் கட்சியாகும். இது இந்தியத் தேர்தல் ஆணையத்தில் பதிவு செய்யப்பட்டுள்ளது, ஆனால் இன்னும் அங்கீகரிக்கப்படவில்லை. இதன் தலைமை நிலையம் கோயம்புத்தூரில் உள்ளது.
மேற்கோள்கள்
இந்திய தேர்தல் ஆணையம் பகுப்பு:தமிழக அரசியல் கட்சிகள்
சரண் மாவட்டம்
பொருளாதாரம்
இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக இம்மாவட்டத்தை இந்திய அரசு 2006-ஆம் ஆண்டில் அறிவித்துள்ளது. பொருளாதாரத்தில் மிகவும் பின் தங்கிய 38 பிகார் மாவட்டங்களில் இம்மாவட்டமும் ஒன்றாகும். இம்மாவட்டத்தின் ஊரக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் நிதியுதவி செய்கிறது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,022,821 ஆக உள்ளது. கிராமப்புறங்களில் 91.06% மக்களும்; நகரப்புறங்களில் மக்களும் 8.94% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 21.64% ஆக உயர்ந்துள்ளது. மக்கள் தொகையில் 2,022,821 ஆண்களும் மற்றும் 1,929,041 பெண்களும் உள்ளனர். பாலின விகிதம் ஆயிரம் ஆண்களுக்கு 954 பெண்கள்  வீதம் உள்ளனர். 2,641 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1,496 மக்கள் வாழ்கின்றனர். இம்மாவட்டத்தின் சராசரி படிப்பறிவு  65.96% ஆகவும், ஆண்களின் படிப்பறிவு 77.03% ஆகவும், பெண்களின் படிப்பறிவு 54.42% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 681,142 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 3,534,772  (89.45 %)  ஆகவும்,   இசுலாமிய சமய  மக்கள் தொகை 406,449  (10.28 %)  ஆகவும்,  கிறித்தவ, சீக்கிய,  பௌத்த, சமண சமய மக்கள் தொகை கணிசமாக உள்ளது.
மக்கள் தொகையில் பட்டியல் சமூக மக்கள் 3,01,306 ஆக உள்ளனர்.
மொழிகள்
பிகார் மாநிலத்தின் ஆட்சி மொழியான இந்தி மொழியுடன், போஜ்புரி மொழி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
மாவட்ட நிர்வாகம்
இம்மாவட்டம் சாப்ரா, மர்கௌரா, சோன்பூர் என மூன்று வருவாய் உட்கோட்டங்களும்; ஊரக வளர்ச்சித் திட்டங்களை நிறைவேற்ற இருபது ஊராசி ஒன்றியங்களையும் கொண்டுள்ளது.
அரசியல்
இம்மாவட்டத்தில் உள்ள பத்து சட்டமன்றத் தொகுதிகள் வருமாறு; ஏக்மா, மஞ்சி, பனியாப்பூர், தாரியா, மர்கௌரா, சாப்ரா, கர்கா, அம்னௌர், பர்சா மற்றும் சோன்பூர். இம்மாவட்டத்தில் சரண் மற்றும் மகாராஜ்கஞ்ச் என இரண்டு மக்களவைத் தொகுதிகள் உள்ளது.
கல்வி
1. ஜெயப்பிரகாஷ் பல்கலைக்கழகம் 2. இராஜேந்திரா கல்லூரி 3. ராம் ஜெய்பால் கல்லூரி 4. ஜெகதம் கல்லூரி 5. பல்தொழில் நுட்பக் கல்லூரி, மர்கௌரா
தொழில்
1. சரண் பொறியியல் நிறுவனம், மர்கௌரா 2. சரண் மதுபான தொழிற்சாலை, மர்கௌரா 3. சர்க்கரை ஆலை, மர்கௌரா 4. இரயில் சக்கரம் தொழிற்சாலை, மர்கௌரா 5. இரயில் சக்கரம் தொழிற்சாலை, தாரியாப்பூர் 6. இரயில் பெட்டி தொழிற்சாலை, சோன்பூர் 7. இரயில் டீசல் இன்ஜின் தொழிற்சாலை, மர்கௌரா
சாலைப் போக்குரவரத்து
நாட்டின் முக்கிய நகரங்களை இணைக்கும் ஐந்து தேசிய நெடுஞ்சாலைகள் இம்மாவட்டத்தை கடந்து செல்கிறது. அவைகள் வருமாறு;
தொடருந்து
தில்லி - லக்னோ, கான்பூர் - பாட்னா - கொல்கத்தா நகரங்களை இணைக்கும் இருப்புப்பாதைகள் சாப்ரா தொடருந்து நிலையம் வழியாக செல்கிறது.
வெளி இணைப்புகள்
பகுப்பு:பீகார் மாவட்டங்கள்
ராகவ் சதா
ராகவ் சதா (Raghav Chadha) ஓர் இந்திய அரசியல்வாதி மற்றும் ஆம் ஆத்மி கட்சியின் உறுப்பினர் ஆவார். இவர் இந்தியாவின் பஞ்சாப் மாநிலத்திலிருந்து நாடாளுமன்றத்தின், மாநிலங்களவை உறுப்பினர் ஆவார். மேலும் இவர் தில்லி ஜல் வாரியத்தின் துணைத் தலைவராகவும், டெல்லியில் உள்ள ராஜிந்தர் நகர் சட்டமன்றத் தொகுதியின் சட்ட மன்ற உறுப்பினராகவும் இருந்துள்ளார். இவர் பட்டயக் கணக்காளர் பயிற்சி பெற்றவர்.
ஆரம்ப வாழ்க்கை மற்றும் தொழில்
1988 ஆம் ஆண்டு நவம்பர் 11 ஆம் தேதி ராகவ் புது தில்லியில் பிறந்தார். இவர் தில்லி மாடர்ன் பள்ளியில் பள்ளிக் கல்வியைப் முடித்தார். டெல்லி பல்கலைக்கழகத்தில் பட்டம் பெற்றார். பின்னர் இவர் இந்திய பட்டயக் கணக்காளர்கள் நிறுவனத்தில் பட்டயக் கணக்கியல் படிப்பைத் தொடர்ந்தார். அதன் பிறகு இவர் 'லண்டன் ஸ்கூல் ஆஃப் எகனாமிக்ஸ்' க்கு EMBA சான்றிதழ் படிப்புக்குச் சென்றார். இவரது ஆரம்பகால வாழ்க்கையில் இவர் டெலாய்ட், சியாம் மல்பானி மற்றும் கிராண்ட் தோர்ன்டன் உள்ளிட்ட கணக்கியல் நிறுவனங்களில் பணியாற்றினார்.
அரசியல்
2015 ஆம் ஆண்டு டெல்லி சட்டப் பேரவைத் தேர்தலில் ஆம் ஆத்மி கட்சி பெரும்பான்மையுடன் வெற்றி பெற்றபோது, ராகவ் (26 வயதில்) ஆம் ஆத்மி கட்சியின் தேசியப் பொருளாளராக நியமிக்கப்பட்டார். 2018 ஆம் ஆண்டின் ஏப்ரலில், அப்போதைய மத்திய உள்துறை அமைச்சர் ராஜ்நாத் சிங், சிசோடியாவின் ஆலோசகராக நியமிக்கப்பட்ட 9 ஆலோசகர்களுடன் இவரது நியமனத்தை இரத்து செய்தார்.
2019 ஆம் ஆண்டில், இவர் 2019 மக்களவைத் தேர்தலில் தெற்கு டெல்லி நாடாளுமன்றத் தொகுதியில் போட்டியிட்டார். இவர் தேர்தலில் பாஜக வேட்பாளரான ரமேஷ் பிதுரியிடம் தோல்வியடைந்து இரண்டாவது இடத்தைப் பிடித்தார். தேர்தலில் போட்டியிட்ட அனைத்து ஆம் ஆத்மி கட்சியினரிலும் அதிகபட்ச வாக்குகளை இவர் பெற்றுள்ளார்.
டெல்லி சட்டசபையில் எம்.எல்.ஏ
2020 ஆம் ஆண்டின் பிப்ரவரி மாதத்தில் இவர் 2020 டெல்லி சட்டப் பேரவைத் தேர்தலில் ராஜிந்திர நகரில் பாஜக வேட்பாளர் ஆர்.பி.சிங்கை எதிர்த்து போட்டியிட்டு வெற்றி பெற்றார். இந்த தேர்தலைத் தொடர்ந்து இவர் டெல்லி ஜல் வாரியத்தின் (DJB) துணைத் தலைவராக நியமிக்கப்பட்டார் மற்றும் டெல்லி அரசாங்கத்தில் நீர் இலாகா இவருக்கு ஒதுக்கப்பட்டது.
ராஜ்யசபாவில் எம்.பி
ஆம் ஆத்மி கட்சியின் தலைவராக இருந்த இவர் பஞ்சாப் சட்டப் பேரவைத் தேர்தலுக்கான ஆம் ஆத்மி பஞ்சாப் இணைப் பொறுப்பாளராக நியமிக்கப்பட்டார். 2022 ஆம் ஆண்டு மார்சு மாதம் 21 அன்று, டெல்லியின் நான்கு சட்டமன்ற உறுப்பினர்களோடு இவரும் நாடாளுமன்ற மா நிலங்களவை உறுப்பினராக தேர்வு செய்யப்பட்டார். 2022 ஆம் ஆண்டு தொடங்கி ஆறு வருட காலத்திற்கு இவர் பஞ்சாபில் இருந்து ராஜ்யசபா உறுப்பினர் பதவியில் இருப்பார்
சர்ச்சை
2022 ஆம் ஆண்டு ஏப்ரல் மாதம், டெல்லியில் வங்காளதேசம் மற்றும் ரோகிஞ்சாக்களை பாஜக குடியமர்த்தியதாகவும், அதன் மூலம் கலவரத்தை ஏற்படுத்துவதாகவும் ராகவ் கூறினார். இது பெரும் சர்ச்சையை ஏற்படுத்தியது.
குறிப்புகள்
பகுப்பு:1988 பிறப்புகள் பகுப்பு:ஆம் ஆத்மி கட்சி அரசியல்வாதிகள் பகுப்பு:வாழும் நபர்கள் பகுப்பு:இந்திய அரசியல் கட்சித் தலைவர்கள்
சுரூபா முகர்ஜி
சுரூபா முகர்ஜி (Suroopa Mukherjee) ஓர் இந்திய எழுத்தாளர். போபால் பேரழிவு பற்றிய புத்தகம் உட்பட குழந்தைகள் மற்றும் இளைஞர்களுக்கான பல புத்தகங்களை எழுதியவர். டெல்லி பல்கலைக்கழக இந்து கல்லூரியில் ஆங்கில இலக்கியம் கற்பிக்கும் இவர், சுற்றுச்சூழல் பாதிப்பு மற்றும் பெருநிறுவன குற்றங்கள் தொடர்பான பிரச்சினைகள் குறித்து இளைஞர்களுக்கு விழிப்புணர்வை ஏற்படுத்த ஏற்படுத்தப்பட்ட மாணவர் குழுவின் ஒருங்கிணைப்பாளராக உள்ளார்.
பெரியவர்களுக்காக வெளியிட்ட இவரது முதல் புதினம் அக்ராஸ் தி மிஸ்டிக் ஷோர் மார்ச் 2007 இல் மேக்மில்லன் பதிப்பகத்தால் வெளியிடப்பட்டது. இவரது "சர்வைவிங் போபால்" போபால் பேரழிவினால் பாதிக்கப்பட்ட சமூகத்தின் வாய்வழி சான்றுகளை எடுத்துரைக்கிறது. இந்த பேரழிவினால் ஏற்பட்ட பாதிப்புகளையும் அதன் பின்விளைவுகளையும் இந்த நூல் பகுப்பாய்வு செய்கிறது.
வெளி இணைப்புகள்
பகுப்பு:வாழும் நபர்கள்
அதிதி சிங் (அரசியல்வாதி)
அதிதி சிங் (Aditi Singh) ஓர் இந்திய அரசியல்வாதி ஆவார். இவர் உத்தரபிரதேச மாநிலத்தில் உள்ள ரேபரலி தொகுதியில் இருந்து 2017 மற்றும் 2022 ஆம் ஆண்டுகளில் வெற்றி பெற்று சட்டமன்ற உறுப்பினராக உள்ளார். உத்தரபிரதேசத்தின் 17வது மாநிலச் சட்டப் பேரவையில் (2017-2022) இளம் உறுப்பினர்களில் இவரும் ஒருவர். இவர் காங்கிரசில்ல் இருந்து விலகி 2021 இல் பாஜகவில் சேர்ந்தார். 2019 இல், தினேஷ் பிரதாப் சிங்குடனான அரசியல் போட்டியின் காரணமாக இவர் குண்டர்களால் தாக்கப்பட்டார்.
ஆரம்ப கால வாழ்க்கை
அவரது தந்தை அகிலேஷ் குமார் சிங் பல அரசியல் கட்சிகளுக்காக ரேபரலி சதாரில் ஐந்து முறை சட்டமன்ற உறுப்பினராக தேர்வு செய்யப்பட்டுள்ளார். அமெரிக்காவில் உள்ள டியூக் பல்கலைக்கழகத்தில் மேலாண்மைப் பட்டப்படிப்பில் சேருவதற்கு முன்பு அதிதி டெல்லி மற்றும் முசோரியில் கல்வி பயின்றார். இவர் தனது அரசியல் வாழ்க்கைக்கு முன்பு சமூகப் பணிகளில் ஈடுபட்டார்.
தொழில்
2017ஆம் ஆண்டு நடைபெற்ற சட்டமன்றத் தேர்தலில் காங்கிரசு சார்பில் போட்டியிட்டு சுமார் 90,000 வாக்குகள் வித்தியாசத்தில் வெற்றி பெற்றார். பாஜக உடனான தொடர்புக்காக காங்கிரசிலிருந்து இடைநீக்கம் செய்யப்பட்ட பிறகு, நவம்பர் 24 அன்று இவர் அதிகாரப்பூர்வமாக பாஜகவில் சேர்ந்தார். இவர் பஞ்சாப் சட்டப் பேரவையின் நவன்ஷஹர் தொகுதியின் சட்டமன்ற உறுப்பினரான அங்கத் சிங் சைனியை மணந்தார்.
குறிப்புகள்
பகுப்பு:இந்திய தேசிய காங்கிரஸ் அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:1987 பிறப்புகள்
படகுண்டி
படகுண்டி அல்லது பட்டகுண்டி ( Batakundi) என்பது பாக்கித்தானின் கைபர் பக்துன்வாவில் உள்ள மன்செரா மாவட்டத்திலுள்ள நரான் என்ற நகரத்துக்கு கிழக்கே 15 கிமீ தொலைவில் அமைந்துள்ள ஒரு சுற்றுலா நகரம் ஆகும். இது ககன் பள்ளத்தாக்கில் அமைந்துள்ளது.
அமைவிடம்
படகுண்டி, கைபர் பக்துன்வாவில் காரகோரம் நெடுஞ்சாலையில் அமைந்துள்ளது. மன்செரா-நரான்-ஜல்கட்-சிலாஸ் சாலையில் பாபுசர் வரை செல்லும் பாதை இங்கிருந்தே ஆரம்பமாகிறது. தானுந்துகளால் இதனை எளிதில் அணுக முடியும்.
சுற்றுலா ஈர்ப்புகள்
வலது|thumb| படகுண்டி அருவி பாபுசர் கணவாய் முழுவதும் தங்கள் பயணத்தைத் திட்டமிடும் போது, மக்கள் பெரும்பாலும் படகுண்டியில் உள்ள விடுதிகளில் தங்குவார்கள். இந்நகரம் ஆண்டு முழுவதும் சுற்றுலாவாசிகளுக்கு திறந்திருக்கும்.
இந்த்கோ மொழி பேசும் குஜ்ஜர்கள் இங்கு பெரும்பான்மையினராக உள்ளனர்.
சான்றுகள்
பகுப்பு:Coordinates on Wikidata பகுப்பு:கைபர் பக்துன்வா மாகாணம்
மீரா முகர்ஜி
மீரா முகர்ஜி (Meera Mukherjee 1923-1998) ஓர் இந்தியச் சிற்பி மற்றும் எழுத்தாளர் ஆவார், பண்டைய பெங்காலி சிற்பக் கலைக்கு நவீனத்துவத்தைக் கொண்டுவரும் செயல்களில் ஈடுபட்டார். சத்தீசுகர், பஸ்தர் மாவட்டத்தில் இவர் தகோரா எனும் புதுமையான வெண்கல வார்ப்பு நுட்பங்களைப் (லாஸ்ட் வேக்ஸ் கேஸ்டிங் முறையின் மேம்பாடு) பயன்படுத்தும் முறையினைக் கற்றார். கலைக்கான பங்களிப்பிற்காக 1992 ஆம் ஆண்டில் இந்திய அரசின் நான்காவது மிக உயரிய குடிமை விருதான பத்மசிறீ விருது பெற்றார்.
ஆரம்பகால வாழ்க்கை மற்றும் கல்வி
மீரா முகர்ஜி, 1923 இல் கொல்கத்தாவில் விஜயேந்திரமோகன் முகர்ஜி மற்றும் பினாபானி தேவி தம்பதியினரின் மகளாகப் பிறந்தார். அபனிந்திரநாத் தாகூர் இந்தியன் சொசைட்டி ஆஃப் ஓரியண்டல் ஆர்ட் மையத்தில் இவர் தனது துவக்க காலப் பயிற்சியினை மேற்கொண்டார். 1941 ஆம் ஆண்டு தனக்கு திருமணம் ஆகும் வரை அங்கேயே தங்கியிருந்தார். இவர் குறுகிய காலத்திலேயே திருமண முறிவு பெற்றார். அதன் பின்னர் கொல்கத்தா அரசு கலை மற்றும் கைவினைக் கல்லூரியில் (இன்றைய டெல்லி தொழில்நுட்ப பல்கலைக்கழகம்) தனது படிப்பினைத் தொடர்ந்தார். மியூனிக் அகாடமி ஆஃப் ஃபைன் ஆர்ட்ஸில் தனது திறமைகளை வளர்த்துக் கொள்ள 1953 ஆம் ஆண்டில் இந்தோ-ஜெர்மன் பெல்லோஷிப்பைப் பெற்றார். இது டோனி ஸ்டாட்லர் மற்றும் ஹென்ரிச் கிர்ச்னரின் கீழ் பணிபுரியும் வாய்ப்புகளை வழங்கியது.
விருதுகள் மற்றும் மரியாதைகள்
முகர்ஜி 1968 ஆம் ஆண்டில், சிற்ந்த கைவினைஞருக்கான பத்திரிகை விருதை இந்திய குடியரசுத் தலைவரிடமிருந்து பெற்றார். 1981 ல் அபனிந்திர தாகூர் பரிசையும் மேற்கு வங்க அரசிடமிருந்து பெற்றார். இந்திய அரசிடமிருந்து 1992 இல் பத்மசிறீ விருது பெற்றார்.
வெளி இணைப்புகள்
பகுப்பு:1998 இறப்புகள் பகுப்பு:1923 பிறப்புகள் பகுப்பு:பத்மசிறீ விருது பெற்ற கலைத் துறையினர்
பலாவு ஆந்தை
பலாவு ஆந்தை (Palau owl)(ஓட்டசு போடார்கினசு) என்பது இசுடிரிகிடே ஆந்தைக் குடும்பத்தில் உள்ள ஒரு ஆந்தை சிற்றினமாகும். பலாவ் ஆந்தைகள் அடர் சிவப்பு கலந்த பழுப்பு நிறத்தில் இறகுகள் முழுவதும் சிறிய வெள்ளை புள்ளிகள் சிதறிக்கிடக்கின்றன. இவை பசிபிக் பலாவு தீவுகளில் மட்டுமே காணக்கூடிய அகணிய உயிரியாகும். இங்கு இவை வனப்பகுதி மற்றும் குளம் மரங்கள், பள்ளத்தாக்குகள் மற்றும் சதுப்புநில சதுப்புநிலங்களில் காணப்படுகின்றன. பலாவு ஆந்தைகள் மரங்களின் குழிகளில் கூடு கட்டுகின்றன. குழுக்களாக வாழ்கின்றன.
பலாவு ஆந்தை முன்பு பைரோக்லாக்சு என்ற ஒற்றைச் சிற்றினப் பேரினத்தில் வைக்கப்பட்டது. பின்னர் 2019-ல் வெளியிடப்பட்ட ஒரு மூலக்கூறு தொகுதிப் பிறப்பு ஆய்வின் முடிவுகளின் அடிப்படையில் இது ஓட்டசு பேரினத்திற்கு மாற்றப்பட்டது.
மேற்கோள்கள்
பகுப்பு:ஆந்தைகள்
பங்களா நடுநிலைப் பள்ளி, தச்சநல்லூர்
பங்களா நடுநிலைப் பள்ளி என்பது திருநெல்வேலி அருகே உள்ள தச்சநல்லூர் என்ற கிராமத்தில் அமைந்துள்ளது.இது கிபி1853 ல் தொடங்கப்பட்ட ஒரு பள்ளிக்கூடம் ஆகும். ஏறதாழ 1000 மாணவ மாணவிகள் இங்கு கல்வி பெறுகின்றனர்.
வரலாறு
இது கிபி1853 ல் தொடங்கப்பட்ட ஒரு பள்ளிக்கூடம் ஆகும்.
வெளி இணைப்புகள்
கல்வி விழிப்புணர்வு பேரணி
மாணவ மாணவிகள் பங்கெடுப்பு
மாவட்ட ஆட்சியர் தொடர்பு விபரம்
இவற்றையும் காண்க
தச்சநல்லூர்
தச்சநல்லூர் வேதமூர்த்தி கோயில் தச்சநல்லூர் உலகம்மன் கோயில்
தச்சநல்லூர் எக்காள தேவியம்மன் கோயில்
தச்சநல்லூர் நெல்லையப்பர் காந்திமதி அம்பாள் கோயில்
தச்சநல்லூர் வரம் தரும் பெருமாள் கோயில்
தச்சநல்லூர் தங்கம்மன் கோவில்
தச்சநல்லூர் டிடிடிஏ தொடக்கக் கல்வி பள்ளி
தச்சநல்லூர் ஊராட்சி ஒன்றிய தொடக்கப் பள்ளி
பகுப்பு:திருநெல்வேலி மாவட்டத்திலுள்ள அரசுப் பள்ளிகள்
கற்பக விருட்ச வாகனம்
கற்பக மரம் தேவலோகத்தில் உள்ள ஐந்து மரங்களில் ஒன்றாகும். இம்மரம் கேட்டதை தரக்கூடியது என்ற நம்பிக்கை பக்தர்களிடையே உள்ளது. இறைவன் கற்பக மரத்தினைப் போன்று அடியார்கள் நினைத்தை தரக் கூடியவன் என்ற வகையில் கற்பக விருட்ச வாகனத்தில் உலா செல்கிறார். இதனை விருட்ச வாகனம் என்றும் கூறுவர்.
வெளி இணைப்புகள்
பகுப்பு:சிவ வாகனங்கள் பகுப்பு:இந்து சமய கோயில் வாகனங்கள்
விடத்தல்பளை
விடத்தல்பளை, இலங்கையின் யாழ்ப்பாண மாவட்டத்தில் உள்ள தென்மராட்சி பிரதேச செயலாளர் பிரிவைச் சேர்ந்த ஓர் ஊர். இவ்வூர் நாவற்குழி-காரைதீவு-மன்னார் நெடுஞ்சாலையை அண்டி நாவற்குழியில் இருந்து ஏறத்தாழ 7.5 கிலோமீட்டர் தொலைவில் அமைந்துள்ளது. யாழ்ப்பாணத்தில் இருந்து இதன் தொலைவு ஏறத்தாழ 16 கிலோமீட்டர். விடத்தல்பளையைச் சுற்றிலும், கரம்பகம், கெற்பேலி ஆகிய ஊர்கள் அமைந்துள்ளன.
நிறுவனங்கள்
விடத்தல்பளையில் கமலாசனி வித்தியாலயம் என்னும் பாடசாலை உள்ளது. இப்பாடசாலையில் முதலாம் வகுப்பு முதல் பதினோராம் வகுப்பு வரையில் கற்பிக்கப்படுகிறது. இவ்வூரில் அலங்கார வேலாயுத சுவாமி கோயில் என்னும் கோயில் உள்ளது.
இவற்றையும் பார்க்கவும்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பூத வாகனம்
பூத வாகனம் என்பது என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். சிவபெருமானை தாங்கி வருகின்ற பூதரை மகாகாயன் என அழைக்கின்றனர்.
சிவ கணங்களில் ஒன்றாக பூத கணங்கள் உள்ளன. அதனால் பூதகணங்கள் சிவபெருமானை வணங்கி வழிபடுகின்றன. இதனைக் குறிப்பதற்காக பூத வாகனத்தில் சிவபெருமான் ஊர்வலம் செல்கிறார்.
இவ்வாறு பூத வாகனத்தில் சிவபெருமான் ஊர்வலம் வருதலை பூத வாகன சேவை என்று அழைக்கின்றனர்.
பூதகி வாகனம்
ஆண் பூதத்திற்கு இணையான பெண் பூத வாகனம் சில கோயில்களில் உள்ளது. இதனை பூதகி வாகனம் என்பர். அம்மனை தாங்கி வரும் பூதத்தினை பிரம்ம தேஹினி என்கின்றனர்.
சமயபுரம் மாரியம்மன் கோவில், பரமக்குடி முத்தாலம்மன் கோயில், கொல்லங்குடி வெட்டுடையார் காளியம்மன் கோயில் போன்றவற்றில் பூதகி வாகனத்தில் அம்மன் உலா வருகிறார்.
வெளி இணைப்புகள்
பகுப்பு:சிவ வாகனங்கள் பகுப்பு:இந்து சமய கோயில் வாகனங்கள்
காவேரி நம்பீசன்
வாழ்க்கை
காவேரி நம்பீசன் குடகு மாவட்டம் பலங்கலா கிராமத்தில் ஓர் அரசியல்வாதி குடும்பத்தில் பிறந்தார். இவரது தந்தை சி. எம். பூனாச்சா மத்திய ரயில்வே அமைச்சராக இருந்தார். இவர் தனது ஆரம்ப ஆண்டுகளை மடிக்கேரியில் கழித்தார். இவர் 1965 முதல் பெங்களூரு செயின்ட் ஜான்ஸ் மருத்துவக் கல்லூரியில் மருத்துவம் பயின்றார் பின்னர் இங்கிலாந்தின் லிவர்பூல் பல்கலைக்கழகத்தில் அறுவை சிகிச்சை மருத்துவம் பயின்றார்
நம்பீசன், பத்திரிகையாளரும் கவிஞருமான விஜய் நம்பீசனை மணந்தார்.
இலக்கிய விருதுகள் மற்றும் அங்கீகாரம்
கேவரி நம்பீசன் 2005 ஆம் ஆண்டில் கூர்க் பெர்சன் ஆஃப் தி இயர் விருது பெற்றார்.
மன்செரா சிவன் கோவில்
மன்செரா சிவன் கோயில் (Mansehra Shiva Temple) என்பது பாக்கித்தானில் உள்ள மிகப் பழமையான இந்துக் கோயில்களில் ஒன்றாகும். அது இன்னும் உள்ளது. இக்கோயில் குறைந்தது 2000 முதல் 3000 ஆண்டுகள் பழமையானது. பாக்கித்தானில் உள்ள கைபர் பக்துன்வாவில் உள்ள மன்செராவிலிருந்து 15 கிலோமீட்டர் தொலைவில் உள்ள சிட்டி கட்டியில் இந்த கோவில் அமைந்துள்ளது. இக்கோயிலில் ஆண்டுதோறும் நடைபெறும் மகா சிவராத்திரி திருவிழாவை பாக்கித்தான் முழுவதும் இருந்தும், வெளிநாடுகளில் இருந்தும் மக்கள் வந்து செல்கின்றனர்.
வரலாறு
தொல்லியல் ஆராய்ச்சியின் படி, இப்போது கோயில் இருக்கும் இடத்தில் இந்துக் கோவில்கள் இருந்தன. மேலும் கோயிலுக்குள் இருக்கும் சிவலிங்கம் குறைந்தது 2000 ஆண்டுகள் பழமையானது. 1830 களில் ஜம்முவின் மன்னரால் ஒரு பக்தி நடவடிக்கையாக கோவில் புதுப்பிக்கப்பட்டது. 1947-48 ஆம் ஆண்டில், கோயிலை சிலர் வலுக்கட்டாயமாக கைப்பற்றி சட்டவிரோதமாக ஆக்கிரமிக்கத் தொடங்கினர்.
1948 முதல் 2008 வரை, கோவில் மூடப்பட்டிருந்தது. 1998 வரை இந்துக்களால் இந்த கோயிலுக்கு செல்ல முடியாத நிலை இருந்தது. 1998 இல், இந்துக்கள் கோயிலை மீட்டனர். அதன் பிறகு, பாக்கித்தானிலுள்ள இந்துக்களால் கோவில் ஓரளவு மீட்டெடுக்கப்பட்டுள்ளது.
சான்றுகள்
பகுப்பு:இந்துக் கோயில்கள் பகுப்பு:Coordinates on Wikidata
142857 (எண்)
1/7 இன் மீளும் தசமமான இல் உள்ள மீளும் ஆறு இலக்கங்களால் எண் 142857, பத்தடிமானத்தில் அமைந்த நன்கறியப்பட்ட சுழலெண் ஆகும். 142857 ஐ 2, 3, 4, 5, 6 ஆல் பெருக்கக் கிடைக்கும் எண்கள் 142857 இன் இலக்கங்களின் சுழல் வரிசைமாற்ற எண்களாக இருக்கும். மேலும் அவற்றின் மதிப்புகள் முறையே 2/7, 3/7, 4/7, 5/7, 6/7 ஆகியவற்றின் மீளும் தசமங்களின் மீளும் இலக்கங்களாலான எண்களாகவும் இருக்கும்.
142857, பத்தடிமானத்திலமைந்த ஒரு கப்ரேக்கர் எண் மற்றும் ஹர்ஷத் எண் ஆகும்.
கணக்கீடுகள்
7 ஐ விடப் பெரிய முழு எண்ணால் பெருக்கும்போது கிடக்கும் எண்ணை ஒரு எளியமுறைப்படி மூல எண்ணின் இலக்கங்களின் சுழல் வரிசைமாற்றமாகக் காணலாம். விடையாகக் கிடைக்கும் எண்ணின் வலதுகோடி ஆறு இலக்கங்களை (ஒன்று முதல் பத்தாயிரம்வரை) மீதமுள்ள இலக்கங்களோடு கூட்ட வேண்டும். இறுதியாக ஆறிலக்க எண் கிடைக்கும்வரை இச்செயல் தொடரப்பட வேண்டும்.
7 இன் பிற அடுக்குகளால் பெருக்கக் கிடைக்கும் எண்களை 999999 ஆக மாற்றும் முறை:
142857 இன் இறுதி மூன்று இலக்கங்களாலான எண்ணின் வர்க்கத்திலிருந்து, முதல் மூன்று இலக்கங்களாலான எண்ணின் வர்க்கத்தைக் கழித்தால் மூல எண்ணின் இலக்கங்களின் சுழல் வரிசைமாற்றம் கொண்ட எண் கிடைக்கும்.
எடுத்துக்காட்டு:
விகிதமுறு எண் 1/7 இன் பதின்ம உருவகிப்பான 0. இன் மீளும் பாகமாக 142857 இருப்பதால் 1/7 இன் மடங்குகளின் பதின்ம உருவகிப்பிலுள்ள மீளும் எண்கூட்டங்கள், 142857 இன் ஒத்த மடங்குகளாக இருக்கும்:
மேற்கோள்கள்
பகுப்பு:எண்கள் பகுப்பு:முழு எண்கள்
ஜாசியா அக்தர்
ஜாசியா அக்தர் (Jasia Akhtar) சம்மு காசுமீர் மாநிலத்தின் சோபியான் மாவட்டத்தைச் சேர்ந்த இந்தியத் துடுப்பாட்ட வீராங்கனை ஆவார். டி 20 குயின்ஸ் லெவன் கிரிக்கெட் லீக்கின் இறுதிப் போட்டியில் இலங்கை லெவன் அணிக்கு எதிராக எல்.ஐ.சி சண்டிகர் லெவன் அணிக்காக இறுதிவரை ஆட்டமிழக்காமல் 44 ஓட்டங்கள் எடுத்தார். இந்தியத் துடுப்பாட்டக் கட்டுப்பாட்டு வாரியம் ஏற்பாடு செய்த தேசிய அளவிலான பெண்கள் துடுப்பாட்டப் போட்டியில்  அக்தர் 2013 முதல் பஞ்சாப் துடுப்பாட்ட அணியை பிரதிநிதித்துவப்படுத்தியுள்ளார். இந்தியப் பெண்கள் துடுப்பாட்ட அணியில் இடம் பிடித்த முதல் சம்மு காசுமீர் பெண் எனும் பெருமை பெற்றார். ஜனவரி 2019 இல், 2018–19 சீனியர் மகளிர் சேலஞ்சர் கோப்பைக்கான இந்தியா ரெட் அணியில் இடம் பெற்றார்.
சான்றுகள்
பகுப்பு:1988 பிறப்புகள் பகுப்பு:வாழும் நபர்கள்
அதிகார நந்தி வாகனம்
அதிகார நந்தி வாகன அமைப்பு
அதிகார நந்தி வாகனம் மரத்தினால் செய்யப்படுகிறது. இதன் தொன்மையைக் காக்க பித்தளையாலும், வெள்ளியாலும், தங்கத்தாலும் காப்புகள் செய்யப்பட்டு போடப்படுகின்றன.
வெளி இணைப்புகள்
பகுப்பு:சிவ வாகனங்கள் பகுப்பு:இந்து சமய கோயில் வாகனங்கள்
உலூனா 26
உலூனா 26 (Luna 26) Luna-Resurs-Orbiter or Luna - resurs O (Luna - Resurs - Orbiter or Luna - resurs O) ) என்பது   உரோசுகோசுமோசு  உருவாக்கிய லூனா -  கோளத் திட்டத்தின் ஒரு திட்டமிடப்பட்ட  நிலாமுனை வட்டணைக் கலமாகும் துருவ சுற்றுப்பாதை ஆகும். அதன் அறிவியல்  பணியைத் தவிர,  உலூனா 26 சுற்ருகலன்  புவிக்கும்  உருசிய தரையிறங்கும்  இடங்களுக்கும் இடையிலான தொலைத்தொடர்பு  அஞ்சலாகவும் செயல்படும். இந்த பணி நவம்பர் 2014 இல் அறிவிக்கப்பட்டது. இதன் ஏவுதல் 2027 இல் சோயுஸ் - 2.1 பி ஏவூர்தியில் திட்டமிடப்பட்டுள்ளது.
சுற்றுகலன் அறிவியல் பதினான்கு கருவிகளைக் கொண்டுள்ளது, அவை  உருசியாவாலும் சில ஐரோப்பியப் பங்குபற்றுநராலும் உருவாக்கப்படும். இந்தக் க்கருவிகள் நிலா மேற்பரப்பு, சூரியக் காற்று, உயர் ஆற்றல் அண்ட கதிர்கள் உட்பட நிலாவைச் சுற்றியுள்ள சூழலைப் படிக்கும். சுற்றுகலன் சில நாசா கருவிகள் அல்லது தனியார் அமெரிக்க நிறுவனங்களின் கருவிகளை எடுத்துச் செல்லலாம். உலூனா 26 திட்டமிட்ட லூனா 27 தரையிறங்கும் பணிக்கான களங்களையும் ஆராயும்.
மேற்கோகள்
பகுப்பு:நிலாவுக்கான பயணத் திட்டங்கள் பகுப்பு:விண்வெளித் திட்டங்கள் பகுப்பு:லூனா திட்டம்
சாஃபர்
சாஃபர் (Zaffre) அறிவியலுக்கு முந்தைய ஒரு நீலச்சாய வேதிப்பொருளாகும். சாஃபர், கோபால்ட் தாதுவை வறுப்பதன் மூலம் கிடைக்கும் ஓர் ஆழமான நீல நிறமி ஆகும். கோபால்ட் ஆக்சைடு அல்லது தூய்மையற்ற கோபால்ட் ஆர்சனேட்டுகளில் இருந்து  சாஃபர் தயாரிக்கப்பட்டது. விக்டோரியா காலத்தில், சிமால்ட்டு எனப்படும் கோபால்ட் கண்ணாடி மற்றும் நீலக்கறை கண்ணாடி ஆகியனவற்றைத் தயார் செய்ய சாஃபர் பயன்படுத்தப்பட்டது. முதன்முதலாக சாஃபர் வண்ணத்தின் பெயராக இங்கிலாந்தில் 1550 களில் பயன்படுத்தப்பட்டிருக்கலாம். சரியான ஆண்டு பதிவு செய்யப்படவில்லை.
இவற்றையும் காண்க
பகுப்பு:கனிம வேதியியல் சாயங்கள் பகுப்பு:நீலநிற வகைகள் .
ஆதனூர்
ஆதனூர் கொள்ளிடத்தின் தெற்கே தஞ்சாவூர் மாவட்டத்தில் கும்பகோணம் அருகில் அமைந்துள்ள ஊர். திருநாளைப் போவார் நாயனார் பிறந்த ஊர்.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
பேயி ஏரி
பேயி ஏரி (Payee Lake) என்பது பாக்கித்தானின் கைபர் பக்துன்வா மாகாணத்தின் ககன் பள்ளத்தாக்கில் சோக்ரானுக்கு அருகில் உள்ள பேயி என்ற இடத்திலுள்ள புல்வெளியின் மையத்தில் அமைந்துள்ளது. இது கிட்டத்தட்ட 2895 m உயரத்தில் அமைந்துள்ளது. இது மக்ரா சிகரம், மாலிகா பர்பத், முசா கா முசல்லா மற்றும் காஷ்மீர் மலைகளால் சூழப்பட்டுள்ளது. தானுந்து மூலம் சோக்ரான் வழியாகவும் கிவாய் வழியாகவும் ஏரியை அணுகலாம். உயரத்தால் அங்கு சுவாசிப்பதில் சிக்கல் உள்ளது. thumb| [[சோக்ரான், பேயி ஏரியைச் சுற்றியுள்ள புல்வெளிகள்]]
சான்றுகள்
பகுப்பு:பாக்கித்தானிலுள்ள மலைவாழிடங்கள் பகுப்பு:Coordinates on Wikidata
கெற்பெலி
கெற்பெலி, இலங்கையின் யாழ்ப்பாண மாவட்டத்தில் உள்ள தென்மராட்சி பிரதேச செயலாளர் பிரிவைச் சேர்ந்த ஒரு ஊர். இதன் மேற்கில் பாலாவியும், வடக்கில் கொடிகாமம், உசன், கரம்பகம் என்னும் ஊர்களும், கிழக்கில் கிளிநொச்சி மாவட்டத்தைச் சேர்ந்த கிளாலியும் உள்ளன. தெற்குப் பக்கத்தில் யாழ்ப்பாணக் கடலேரி உள்ளது.
நிறுவனங்கள்
இவ்வூரில் கெற்பெலி அரசாங்க தமிழ்க் கலவன் பாடசாலை உள்ளது. இங்கே கெற்பெலி பரமசிவன் கோயில், சம்பாவெளி வீரகத்திப் பிள்ளையார் கோயில், கலிங்கன் சாட்டி முருகன் கோயில், வீரபத்திரர் கோயில் போன்ற கோயில்கள் உள்ளன.
இவற்றையும் பார்க்கவும்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
உலூனா 27
உலூனா 27 (Luna - Resurs 1 Lander or Luna - resource - 1 Lander) என்பது ஐரோப்பிய விண்வெளி முகமையின் (ESA) ஒத்துழைப்புடன் நிலாவின் நெடுந்தொலைவுப் பகுதியில் உள்ள தென்முனை ஐத்கான் பகுதிக்கு  ஒரு  தரையிறங்கியை அனுப்ப உருசிய நடுவண் விண்வெளி நிறுவனம் திட்டமிட்ட  நிலாத் தரையிறங்கிப் பணி ஆகும். இதன் நோக்கம் நிலாமுனை ஆவியாகும் பொருள்களைக் கண்டறிந்து வகைப்படுத்துவதாகும். லூனா கோளகத் திட்டத்தின் தொடர்ச்சியே இந்த பணி ஆகும்.
வெளி இணைப்புகள்
பகுப்பு:நிலாவுக்கான பயணத் திட்டங்கள் பகுப்பு:விண்வெளித் திட்டங்கள் பகுப்பு:லுனா திட்டம்
காதல் கதை
காதல் கதை (Kadhal Kadhai) மேலும் இது வேலு பிரபாகரனின் காதல் கதை என்றும் அழைக்கப்படுகிறது இது  2009 ஆண்டு வெளியான இந்திய தமிழ் சிற்றின்ப காதல் நாடகத் திரைப்படம் ஆகும். வேலு பிரபாகரன் எழுதி இயக்கிய இப்படத்தில் வேலு பிரபாகரன், ஷெர்லி தாஸ், பிரீத்தி ரங்காயணி, பாபிலோனா, ஸ்டெஃபி ஆகியோர் முக்கிய கதாபாத்திரங்களில் நடித்துள்ளனர், இதில் ஜெய் ராத்தன், அதிரூபன், சம்பத் ராம், ஸ்ரீலேகா, சாட்சி சிவா,  சுருளி மனோகர் ஆகியோர் துணை வேடங்களில் நடித்துள்ளனர். ஜே. சதீஷ்குமார் தயாரித்த இப்படத்திற்கு இளையராஜா இசை அமைத்தார். இந்திய தணிக்கை வாரியத்துடன் பல வருட போராட்டத்திற்குப் பிறகு, படம் வயது வந்தோர் பார்க்கத்தகது என்ற பிரிவில் 17 சூலை 2009 அன்று வெளியிடப்பட்டது. இப்படம் தெலுங்கில் மன்மதுலு என்றும் பெயரில் மொழிமாற்றம் செய்யப்பட்டது. 2017 இல் வேலு பிரபாகரன் ஷெர்லி தாஸை மணந்தார்.
கதை
திரைப்பட இயக்குனர் வேலு பிரபாகரன் நிர்வாண காட்சிகள் அடங்கிய ஒரு சர்ச்சைக்குரிய படத்தை இயக்குகிறார். அப்படத்தை தணிக்கை வாரியம் வெளியிட தடை விதிக்கிறது. இதனால், வேலு பிரபாகரன் படத்தை வெளியிடுவதற்கான சட்டப் போராட்டத்தில் ஈடுபடுகிறார். ஒரு நாள், நீதிமன்ற விசாரணைக்குப் பிறகு வெளிவரும் வேலு பிரபாகரனை குண்டர்கள் தாக்குகிறார்கள். இதனால் அவர் ஆபத்தான நிலையில் மருத்துவமனைக்கு கொண்டு செல்லப்படுகிறார். கொலை முயற்சி குறித்து காவல் துறையினர் விசாரிக்கின்றனர். அண்மையில் வேலு பிரபாகரனை நேர்காணல் கண்ட பெண் பத்திரிகையாளரிடம் (ஸ்டெஃபி) காவல்துறையினர் விசாரிக்கின்றனர். சில நாட்களுக்கு முன்பு, விஷ்ணுபுரம் கிராமத்தைச் சேர்ந்த ராணி (ஷெர்லி தாஸ்), தங்கம் (பிரீத்தி ரங்காயணி), சரோஜா (பாபிலோனா) ஆகிய மூன்று பெண்களைப் பற்றிய தனது படத்தின் கதையை வேலு பிரபாகரன் அவளிடம் சொன்னார். அந்த மூன்று பெண்களுக்கும் ஒரு பொதுவான பிரச்சினை உள்ளது. அது காமம் ஆகும்.
உயர் சாதி மக்களுக்கும், தாழ்த்தப்பட்ட மக்களுக்கும் இடையே அடிக்கடி ஏற்படும் சாதிக் கலவரங்களால் விஷ்ணுபுரம் பாதிக்கப்படுகிறது. ஒரு கலவரத்தின்போது, தாழ்த்தப்பட்ட பெண்ணான ராணியை சக்தி (ஜெய் ராதன்) என்ற உயர் சாதி இளைஞன் காப்பாற்றுகிறான். பின்னர் அவர்கள் ஒருவருக்கொருவர் காதல்வயப்படுகின்றனர். சக்தி இதயமற்ற சாதித் தலைவரான ரெட்டியாரின் மகன், ராணி மிருகத்தனமான கருப்பையாவின் ( சம்பத் ராம் ) அக்காள் மகள். ரெட்டியாரும் கருப்பையாவும் பகை கொண்டவர்கள். திருமணமாகாத ஒரு பள்ளி ஆசிரியரிடம் (ஆதிரூபன்) வாழ்க்கையில் வழுக்கி விழுந்த தங்கம் வீட்டுவேலை செய்கிறாள். தங்கத்தை கர்ப்பமாக்கி அவளுடைய காதலன் அவளை கைவிட்டுவிடுகிறான். கைப்பிள்ளையுடன் உள்ள தங்கத்தை அவளது அண்ணன் பழனியும், அண்ணி சரோஜாவும் வீட்டைவிட்டு வெளியேற்றுவிடுகின்றனர். இதன் பிறகே அவள் ஆசிரியரிடம் வீட்டு வேலைக்கு வருகிறாள். ஒரு நாள், ஆசிரியர் தங்கத்திற்கு தூக்க மாத்திரை கலந்த பால் கொடுத்து, தூக்க கலக்கத்தில் உள்ள அவளை பாலியல் பலாத்காரம் செய்கிறார். பின்னர் ஆசிரியர் தங்கத்தை திருமணம் செய்து கொள்வதாக உறுதியளிக்கிறார். ஆனால் பின்னர் ஆசிரியரது குடும்பத்தினர் அவரது சாதியைச் சேர்ந்த ஒரு பெண்ணுடன் அவருக்கு திருமண ஏற்பாடு செய்துள்ளதாக தெரிவிக்கின்றனர். இரண்டாவது முறையாக ஒரு ஆணால் ஏமாற்றபட்டதை உணர்ந்த தங்கம் அந்த ஆசிரியரின் முகத்தில் துப்புகிறாள் அவர் கிராமத்தை விட்டு வெளியேறுகிறார். பணத்திற்காக எதையும் செய்யும் சரோஜா, ரெட்டியருடன் கள்ள உறவு வைத்திருக்கிறாள். ஒரு நாள், பழனி சரோஜா ரெட்டியருடன் படுத்திருப்பதைக் கண்டுபிடிக்கிறான். இதன் பிறகு ரெட்டியார் அவனைக் கொடூரமாகக் கொன்றார்.
கதையைச் சொன்ன, வேலு பிரபாகரன் பத்திரிகையாளரிடம் தனது காதல் வாழ்க்கையையும் இந்த படத்தை இயக்கத் தூண்டிய காரணத்தையும் தற்போது வரை, குறிப்பிடுகிறார். காவல்துறையினர் வேலுபிரபாகரனை கொல்ல முயன்ற குற்றவாளியை கைது செய்கிறார்கள். இந்த கொலை முயற்சிக்கு காரணம் வேலு பிரபாகரனின் முன்னாள் மனைவி ஆவாள். அவள் தனது முந்தைய திருமணத்தை தனது புதிய கணவரிடமிருந்து மறைக்க விரும்பி, அதற்காக அவரைக் கொல்ல குண்டர்களை அனுப்பினாள்.
சில மாதங்களுக்குப் பிறகு, குணமடைந்து திரும்பும் வேலு பிரபாகரன், பத்திரிகையாளரைச் சந்தித்து, தனது படத்தின் இறுதிக்கட்டத்தை அவரிடம் சொல்கிறார். இளம் காதலர்கள் தப்பி ஓட முடிவு செய்கின்றனர். ஆனால் ரெட்டியார் இளம் காதலர்களைப் பிடித்துவந்து ராணியை தலையை துண்டிக்கிறார். இதனால் அவரது மகன் சக்தி அவரை கொல்கிறான். இக்கதையைக் கேட்ட பின்னர் பத்திரிகையாளர் தனது காதலை வேலு பிரபாகரனிடம் தெரிவிக்கிறார். தான் காதலை நம்பவில்லை என்று அவரிடம் சொல்கிறார், ஆனால் அவர் காமத்தை நம்புகிறார்.
தயாரிப்பு
வேலு பிரபாகரன் 2003 அக்டோபரில் கதல் அரங்கம் என்ற திரைப்படத்தைத் தயாரிக்கும் பணியைத் தொடங்கினார், இந்தத் படத்திற்கான கதை, திரைக்கதை, உரையாடலை எழுதினார். இந்த படம் சமூகத்தில் காமம் குறித்து நிலவும் பொய்யை அம்பலப்படுத்தும் என்று வேலு பிரபாகரன் குறிப்பிட்டார். ஆனால் பின்னர் அவர் படத்தின் இயக்குனர் பெயராக தனது சகோதரர் வேலு ராஜாவை குறிப்பிட்டார். இப்படம் நடைமுறையில் உள்ள சாதி முறையையும், பாலுணர்வையும் ஆராய்கிறது. ஆகவே, வெட்ட வேண்டிய காட்சிகள் காரணமாக படத்திற்கு சான்றிதழை வழங்க தணிக்கை வாரியம் தயாராக இல்லை. 2004 திசம்பரில் தணிக்கை வாரியத்துடன் போராட்டம் தோன்றியது. 2006 நவம்பரில், வேலு பிரபாகரன் செய்தியாளர் கூட்டத்தில் ஒரு உணர்ச்சிபூர்வமான வேண்டுகோளை விடுத்தார், "அடக்குமுறைதான் நிறைய பாலியல் குற்றங்களுக்கு காரணமாகிறது. மேற்கத்திய நாடுகளில் இவ்வாறு இல்லை, அதனால்தான் அவர்கள் உடலைக் காண்பிப்பதை பெரிய விஷயமாக கருதுவதில்லை. இங்கே, ஒரு அரைகுறை  தாவணியானது  பார்வையாளர்கள் அனைவரையும் கவர்ந்துள்ளது ". 2009 ஆண்டில் தணிக்கைக் குழு இறுதியாக சில காட்சிகளை வெட்டியும், சில உரையாடல்களை மௌணித்தும் தணிக்கை சான்றை அளிக்க ஒத்துக் கொண்டாலும், அது காதல் அரங்கம் என்ற பெயரை காதல் கதை என்று மாற்றியது. இயக்குனர் தனது வாழ்க்கைக் கதையிலில் சில கூறுகளை படத்தில் செருகியதால், படத்தின் பெயரை வேலு பிரபாகரனின் காதல் கதை என்றும் குறிப்பிட்டார். படத்தில் அவரது கருத்துக்களையும் படம் வெளியான விதத்தின் சிரமங்களையும் விவரிக்கபட்டுள்ளது. அதே நேரத்தில் அவர் ஒரு திரைப்பட இயக்குனரின் பாத்திரத்தில் நடித்தார், படத்தின் கூறுகளில் தன் சுயசரிதை உள்ளது என்று குறிப்பிட்டார்.
இசை
திரைப்பட பினண்ணி இசை, பாடல் இசை ஆகியவற்றை இசையமைப்பாளர் இளையராஜா அமைத்தார். 2009 ஆம் ஆண்டில் வெளியிடப்பட்ட இந்த படத்தின் இசைப்பதிவில், முத்துலிங்கம், மு. மேத்தா எழுதிய இரண்டு பாடல்கள் உள்ளன.
வெளியீடு
இந்த படம் 2009 சூலை 17 அன்று அச்சமுண்டு அச்சமுண்டு மற்றும் வெடிகுண்டு முருகேசன் ஆகிய படங்களுடன் வெளியானது.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2009 தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள்
தொட்டாசிணுங்கி (திரைப்படம்)
தொட்டாசிணுங்கி 1995ஆம் ஆண்டில் கே. எஸ். அதியமான் இயக்கத்தில் வெளியான ஓர் இந்தியத் தமிழ்த் திரைப்படமாகும். இப்படத்தில் கார்த்திக், ரகுவரன், தேவயானி, ரேவதி நாகேந்திர பிரசாத் ஆகியோர் முக்கிய கதாப்பாத்திரங்களில் நடித்திருந்தனர். இத்திரைப்படம், சல்மான் கான், சாருக்கான், மாதுரி தீட்சித், ஐஸ்வர்யா ராய் ஆகியோரது நடிப்பில் கும் தும்கர் கெயின் சனம் என்ற பெயரில் இந்தியில் மறுஆக்கம் செய்யப்பட்டது. கே. எஸ். அதியமான் இத்திரைப்படத்திற்காக சிறந்த வசன ஆசிரியருக்கான தமிழக அரசின் திரைப்பட விருதினை பெற்றார்.
மண்டகப்பட்டு
மண்டகப்பட்டு (Mandagappattu) இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டம், விக்கிரவாண்டி வட்டம், விக்கிரவாண்டி ஊராட்சி ஒன்றியத்தில் உள்ள மண்டகப்பட்டு ஊராட்சியில் அமைந்த சிற்றூர் ஆகும். 2011-ஆம் ஆண்டின் மக்கள் தொகை கணக்கெடுப்பின்படி மண்டகப்பட்டு கிராமத்தின் மக்கள் தொகை 1,965 ஆகும்.
சிறப்பு
மகேந்திர பல்லவன் என்கிற பல்லவ மன்னனால் உருவாக்கப்பட்ட தமிழகத்தின் முதல் குடைவரைக் கோவிலாகக் கருதப்படும் மண்டகப்பட்டு குடைவரைக் கோயிலான இலக்சிதன் கோயில் எனும் மண்டகப்பட்டு திருமூர்த்தி கோவில் இங்கு அமைந்துள்ளது. இதுவே தமிழகத்தின் முதல் குடைவரைக் கோயிலாகும். கி.பி 590 முதல் கி.பி 630 வரை தமிழகத்தை ஆட்சி புரிந்த பல்லவ மன்னனான முதலாம் மகேந்திரவர்மனால் அமைக்கப்பட்டது. இக்கோயில். தமிழகக் கட்டிடக்கலை வரலாற்றில் ஒரு திருப்புமுனையாகக் கருதப்படுகின்றது. மிகவும் எளிய, எழில் வாய்ந்த குடைவரைக் கோயிலாக இக்கோயில் விளங்குகிறது.
சாவோ தொமே
சாவோ தொமே (São Tomé) சாவோ தொமே மற்றும் பிரின்சிப்பியின் தலைநகரம் ஆகும். 2012 கணக்கெடுப்பின்படி இதன் மக்கள் தொகை 179,200 ஆகும். இது இந்நாட்டின் மிகப்பெரிய நகரமாகவும் விளங்குகின்றது. இதன் பெயர் போர்த்துக்கேய மொழியில் "புனித தோமா" என்பதாகும். இது முதன்மைத் துறைமுகமாகவும் விளங்குகின்றது. சாவோ தொமே தீவின் வடகிழக்கில் அனா ஷாவிஸ் வளைகுடாவில் அமைந்துள்ளது.
வரலாறு
thumb|left|சாவோ செபாஸ்தியோ கோட்டை 1485இல் போர்த்துகேயர்களால் இது கட்டமைக்கப்பட்டது. centred on a 16-ஆம் நூற்றாண்டு கால மறைமாவட்டப் பேராலயத்தை மையமாகக் கொண்டு இது நிறுவப்பட்டுள்ளது. அக்காலத்தில் கட்டப்பட்ட மற்றுமொரு கட்டிடம் சாவோ செபாஸ்தியோ கோட்டை ஆகும். இக்கோட்டை 1575இல் கட்டப்பட்டது. தற்போது அங்கு சாவோ தொமே தேசிய அருங்காட்சியகம் அமைந்துள்ளது. 1599இல் நகரமும் தீவும் டச்சுக்காரர்களால் இரண்டு நாட்களுக்கு கைப்பற்றப்பட்டது. 1641இலும் ஓராண்டுக்கு டச்சு வசம் இருந்தது. 1753 வரை இக்குடியேற்றத்தின் தலைநகரமாக சாவோ தொமே இருந்தது; 1852 முதல் தேசிய தலைநகரமாக இருந்து வருகின்றது.
திரிபுக் கொள்கை விசாரணையின்போது யூதர்களை கட்டாய மதமாற்றத்திற்கு உள்ளாக்கியதால் சாவோ தொமே பிரபலமாயிற்று. போர்த்துக்கல்லின் முதலாம் மானுவல் மன்னர் யூதர்களை கட்டாய மதமாற்றம் செய்ய அவர்களது பிள்ளைகளை கடத்தி வெகுதொலைவிலிருந்த இந்த தீவிற்கு அனுப்பினார்.
வெளி இணைப்புகள்
பகுப்பு:ஆப்பிரிக்கத் தலைநகரங்கள் பகுப்பு:சாவோ தொமே மற்றும் பிரின்சிப்பி
நரான் (நகரம்)
நரான் ( Naran) என்பது பாக்கித்தானின் கைபர் பக்துன்வா மாகாணத்தின் மன்செரா மாவட்டத்திலுள்ள ககன் பள்ளத்தாக்கில் உள்ள பிரபலமான சுற்றுலாத் தலமாகும். இது மன்செரா நகரத்திலிருந்து 119 கிலோமீட்டர் (74 மை) தொலைவில் 2,409 மீட்டர் (7,904 அடி) உயரத்தில் அமைந்துள்ளது. மேலும்பாபுசர் கணவாயிலிருந்து சுமார் கி.மீ தொலைவிலுள்ளது. இது உள்நாட்டிலும் சர்வதேச அளவிலும் மிகவும் பிரபலமான சுற்றுலாத்தலங்களில் ஒன்றாகும். ஒவ்வொரு ஆண்டும் சுமார் 1.5 மில்லியன் மக்கள் நரான் பள்ளத்தாக்குக்கு வருகை தருகின்றனர்.
நரானில் சுற்றுலா
நரான் ககன், ஒரு சுற்றுலாத் தலமாகப் புகழ்பெற்றது. ஒவ்வொரு ஆண்டும் இதமான வானிலை காரணமாக ஆயிரக்கணக்கான சுற்றுலாப் பயணிகள் பள்ளத்தாக்கைக் காண விரைகின்றனர். இது பாபுசர் கணவாய் மூலம் கோடைகாலத்தில் கில்கிட் கன்சாவிற்கு நுழைவாயிலாகும். நரன் ககன் சுற்றுப்பயணத்தில் பார்வையிட சைபுல் முலுக் ஏரி, லுலுசார் ஏரி, சோக்ரான் போன்ற பல பிரபலமான இடங்கள் உள்ளன thumb| வடக்கு பாக்கித்தானுக்கு பயணம் செய்யும்போது எடுக்கப்பட்ட புகைப்படங்கள்
சான்றுகள்
பகுப்பு:Coordinates on Wikidata பகுப்பு:பாக்கித்தானிலுள்ள மலைவாழிடங்கள் பகுப்பு:வடக்கு நிலங்கள் பகுப்பு:கைபர் பக்துன்வா மாகாணம் பகுப்பு:பாக்கித்தான் பள்ளத்தாக்குகள்
20வது தொலைக்காட்சி
20வது தொலைக்காட்சி அல்லது 20வது டெலிவிசன் (20th Television) என்பது வால்ட் டிஸ்னி நிறுவனத்தின் ஒரு பகுதியான டிஸ்னி தொலைக்காட்சி இஸ்டுடியோவின் ஒரு அமெரிக்க நாட்டு தொலைக்காட்சி தயாரிப்பு துணை நிறுவனம் ஆகும்.
வெளி இணைப்புகள்
பகுப்பு:டிஸ்னி தயாரிப்பு ஸ்டுடியோக்கள் பகுப்பு:அமெரிக்க பொழுதுபோக்கு நிறுவனங்கள் பகுப்பு:அமெரிக்க ஊடக நிறுவனங்கள்
பிரியா புனியா
பிரியா புனியா (Priya Punia பிறப்பு: ஆகஸ்ட் 6, 1996) ஓர் இந்தியப் பெண்கள் துடுப்பாட்ட அணி வீராங்கனை ஆவார். டிசம்பர் 2018 இல், நியூசிலாந்திற்கு எதிரான தொடருக்கான இந்திய அணியில் இவர் இடம் பெற்றார். பிப்ரவரி 6, 2019 அன்று நியூசிலாந்து பெண்கள் துடுப்பாட்ட அணிக்கு எதிராக இந்தியாவுக்காக மகளிர் இருபதுக்கு -20 சர்வதேச கிரிக்கெட்டில் (WT20I) அறிமுகமானார்.
செப்டம்பர் 2019 இல், தென்னாப்பிரிக்காவுக்கு எதிரான தொடருக்கான இந்திய மகளிர் ஒருநாள் சர்வதேச அணியில் இவர் இடம் பெற்றார். இவர் அக்டோபர் 9, 2019 அன்று தென்னாப்பிரிக்காவிற்கு எதிராக மகளிர் ஒருநாள் போட்டியில் அறிமுகமானார்.
வெளி இணைப்புகள்
பகுப்பு:வாழும் நபர்கள் பகுப்பு:1996 பிறப்புகள்
பார்சிவா வம்சம்
பார்சிவா வம்சம் (Bharshiva dynasty) (ஆட்சிக் காலம்: கி. பி 170–350) குப்த பேரரசுக்கு முந்திய வலுவான அரசக் குலமாகும். வட இந்தியாவின் விதிசா நாகர்கள், மதுராவில் நிலைகொண்டு, தங்களின் ஆட்சியை விரோசனன் தலைமையில் விரிவுப் படுத்தினார். வரலாற்று ஆய்வாளர் கே.பி. ஜெஸ்வாலின் கூற்றுப்படி, மதுராவை மையமாகக் கொண்டு, பத்மாவதி கண்டிப்பூர், விதிஷா நாடுகளை பார்சிவா குலத்தினர் ஆண்டனர்.
மதுராவின் நாகர்கள்
குசானப் பேரரசு வீழ்ச்சியுற்ற காலத்தில், விரோசனன் தலைமையிலான மதுராவின் நாகர்கள், பார்சிவா வம்சத்தைத் தோற்றுவித்து தனித்து பார்சிவா பேரரசை ஆண்டனர். மால்வா முதல் கிழக்கே பஞ்சாப் வரை பார்சிவா பேரரசை விரிவுப்படுத்தினர். பார்சிவா பேரரசு, மதுரா, கண்டிபுரி மற்றும் பத்மாவதி எனும் மூன்று தலைநகரங்கள் கொண்டிருந்தனர். விரோசன நாகருக்குப் பின்பு, பத்மாவதி நாகர்கள் முழு பார்சிவா பேரரசை தங்கள் கட்டுப்பாட்டில் கொண்டு வந்தனர். குறைந்த ஆண்டுகளே பத்மாவதி நாகர்கள் பார்சிவா பேரரசை ஆண்டனர்.
1,2-ஈத்தேன் டைதயோல்
1,2-ஈத்தேன் டைதயோல் (1,2-Ethanedithiol) என்பது C2H4(SH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். இது மிகவும் தனித்துவம் மிக்க வாசனையைக் கொண்டுள்ளது. இவ்வாசனை பலரால் அழுகிய முட்டைக்கோசுடன் ஒப்பிடப்படுகிறது. கரிமத் தொகுப்பு வினைகளில் ஒரு பொதுவான கட்டுமானத் தொகுதியாகவும் உலோக அயனிகளுக்கான ஒரு சிறந்த ஈந்தணைவியாகவும் 1,2-ஈத்தேன் டைதயோல் கருதப்படுகிறது. 1,2- இருகுளோரோயீத்தேனுடன் நீரிய சோடியம் பைசல்பைடைச் சேர்த்து வினைபுரியச் செய்து வர்த்தக முறையில் இச்சேர்மம் தயாரிக்கப்படுகிறது. 1,2- இருபுரோமோயீத்தேனுடன் தயோயூரியாவைச் சேர்த்து வினைபுரியச் செய்து தொடர்ந்து நீராற்பகுத்தல் வினைக்கு உட்படுத்தி ஆய்வகங்களில் 1,2-ஈத்தேன் டைதயோல் தயாரித்துக் கொள்ளப்படுகிறது.
பயன்பாடுகள்
1,2-ஈத்தேன் டைதயோல் ஒரு 1,2-டைதயோலாக ஆல்டிகைடுகள் மற்றும் கீட்டோன்களுடன் வினபுரிந்து, வேதியியல் இடைநிலையாகப் பயன்படும் 1,3-டைதயோலேனைக் கொடுக்கும் என்பதால் கரிம வேதியியலில் பரவலாகப் பயன்படுத்தப்படுகிறது.
பிற 1,2- மற்றும் 1,3-டைதயோல்கள் இவ்வினையில் பங்கேற்று 1,3-டைதயோலேன்களையும் ஆறு உறுப்பு வளையம் கொண்ட 1,3 டைதயேன்களையும் கொடுக்கின்றன.
1,2-ஈத்தேன் டைதயோல் பொதுவாக பெப்டைடு பிளவு தொகுப்பு வினைகளில் துப்புரவாக்கியாகப் பயன்படுத்தப்படுகிறது
ஏற்ற வில்வித்தை
thumb|250x250px|அங்கேரியில் குதிரையேற்ற வில்லாளியின் காட்சியளிப்பு குதிரையின்மீது சவாரி செய்கையில் தாக்கவல்ல, வில் ஏந்திய குதிரைப்படை வீரரைதான், குதிரையேற்ற வில்லாளி, துரக வில்லாளி அல்லது அசுவ வில்லாளி  என்பர். வில்வித்தை எப்போதாவது விலங்குகளில் சவாரி செய்கையில் பிரயோகிக்கப்பட்டது. திறந்தவெளி வேட்டை, கால்நடை பாதுகாப்பு மற்றும் போர்களில் இது ஒரு வெற்றிமிகு யுக்தி ஆகும். இதுவே பண்டைக்கால மற்றும் இடைக்கால ஐரோவாசிய நாடோடிகளான—பண்டைக்கால ஈரானியர்கள் (சாகர்கள், சசானியர்கள்) மற்றும் இந்தியர்களையும், மேலும் இடைக்காலத்தில் மங்கோலியர்கள் மற்றும் துருக்கியர்களையும் பற்றி வரையறுக்கப்பட்ட தனிச் சிறப்பாகும். இவ்வின மக்களின் விரிவாக்கத்தால், இக்கலையும் கிழக்கு ஐரோப்பா (ஹீனர்களின்  வழியாக), மெசொப்பொத்தேமியா, மற்றும் கிழக்கு ஆசியாவிற்கும் பரவியது. கிழக்கு ஆசியாவில், ஜப்பானின் சாமுராய் பாரம்பரியத்தில், அசுவ வில்வித்தை பெரும் மரியாதைக்குரியது, ஏற்ற வில்வித்தையை யபுசமே என்று ஜப்பானில் அறியப்படுகிறது.
ஏற்ற வில்வித்தை, தென் அமெரிக்காவின் பாம்பா புல்வெளிகள் மற்றும் வட அமெரிக்காவின் பிரயரி புல்வெளிகளில் தன்னிச்சையாக வளர்ந்தது; அமெரிக்க பழங்குடியான கொமேன்ஷிகள் இக்கலையில்  கை தேர்ந்தவர்கள்.
தனிச்சிறப்புகள்
வலது|thumb|300x300px|மங்கோலிய துரக வில்லாளியின் [[திமூரிது வம்சம்|திமூரிதிய வரைபடம். 15-ஆம் நூற்றாண்டின் முற்பகுதியில், ஈரானின் முகமது பின் மமூதுஷா அல்-கையாம் கையொப்பம் இட்டது.]] போரில் வேகமாக நகரக்கூடிய, நெருங்கி சண்டையிடுதலை தவிர்க்க இலகுரக துரக வில்லாளி, சிறுபோர் விளைவிப்பவராக பயன்படுத்தப் பட்டனர்.
பார்த்திய எய்வு உத்தியில், சவாரியாளர் எதிரியிடமிருந்து பின்வாங்குகையில், உடலை திருப்பி பின்புறமாக அம்பு எய்வார். ஏற்ற வில்லாளிகள் ஆதிக்கமிக்க வேகம் கொண்டிருப்பதால், துரக வில்லாளிகளால் தாக்கப்படும் துருப்புகளிடம் எதிர்தாக்குதல் செய்ய எய்யும் ஆயுதங்கள் இல்லாதபோது, அவர்கள் முற்றிலும் செயலிழந்துவிடுவர். ஓயாது தொல்லை கொடுத்தால் சாவுகாயங்களை விளைவிக்கும், மன உறுதி இழக்கச் செய்யும், மேலும் படையின் அணிவகுப்பை தகர்க்கும். வில்லாளிகளை தாக்கும் முயற்சிகள், மொத்த படையையும் சோர்வடைய வைக்கும்.
கனரக துரக வில்லாளிகள்
துரக வில்லாளிகள், சாகர், ஹீனர், பார்த்திய வீரர்களை போல் இலகு ரகமாகவும், அல்லது பைசாந்திய கவல்லாரியோய், துருக்கிய திமாரியோத்துகள், ரஷ்ய துருசினா மற்றும் யப்பானிய சாமுராய் போன்று கன ரகமாகவும் இருந்தனர். கனரக துரக வில்லாளிகள் ஒழுக்கமுள்ள படைகளாக போரிட்டனர். இவர்கள் ஒரே கனத்தில் சரமாரியாக அம்புகளை எய்வதால், எதிரிகள் தாக்கும் முன்பே அவர்களை பலவீனப் படுத்திவிடும். நெருங்கி சண்டையிட ஏதுவாக, இவர்கள் வில்களுடன் ஈட்டிகளையும் வைத்திருப்பர். இடைக்கால மங்கோலியர்கள் மற்றும் அங்கேரியர்கள் போன்று சில தேசங்கள், இலகுரக மற்றும் கனரக ஏற்ற வில்லாளிகளை கொண்டிருந்தது. பார்த்திய, பால்மீரிய, மற்றும் தியூதோனிய வரிசை நைட்டுகள் (knights) போன்ற சில படைகளில், வில் ஏந்தா அதி-கனரக துருப்புகள் (கட்டபிறாக்துகள் (cataphracts), நைட்டுகள் ), மற்றும் இலகுரக ஏற்ற வில்லாளிகள் என இரண்டு  வகை ஏற்ற துருப்புகளையும் கொண்டிருந்தன.
வரலாற்றுப் பதிவுகள்
thumb| thumb|219x219px|பார்த்திய துரகவில்லாளி, [[மதாமா அரண்மனை, தரீன், வட இத்தாலி.   ]] முதலில் இரும்புக் காலத்தில் உருவான ஏற்ற வில்வித்தை, வெண்கலக் காலத்தில் படிப்படியாக ரதங்களால் மாற்றியமைக்கப்பட்டது.
சிறுபோரை விளைவிக்க, ஓடுவதற்கு ஏதுவாக பரந்த நிலப்பரப்பு தேவை. ஓட இடமில்லாத போது, இலகுரக துரக வில்லாளிகள் எளிதில் தாக்கப்பட்டு வீழ்த்தபடுவர். காலாட்படையின் வில்லாளிகள் இலகுரக அசுவ வில்லாளிகளை எளிதில் வீழ்த்த வல்லவர்கள், ஏனெனில் அசுவ வில்லாளிகளுக்கு அவர்கள் மிகச் சிறிய இலக்குகள். பெரும் படைகள் எப்போதாவது மட்டுமே சிறுபோர் விளைவிக்க ஏற்ற வில்லாளிகளை சார்ந்திருக்கும், ஆனால் துரக வில்லாளிகள் பெரும்பங்காற்றிய வெற்றிகளுக்கு பல உதாரணங்கள் உள்ளன. காரே போரில் ரோம தளபதி கிரேசசு, குதிரைப்படை மற்றும் கணைதொடுக்கும் துருப்புகள் அற்ற பெரும்படையை வழிநடத்தி, பார்த்திய துரக வில்லாளிகள் மற்றும் கட்டாபிறாக்துகளால் பெரும் சேதத்தை சந்தித்தார்.
மக்கெடோனின் இரண்டாம் பிலிப், தன்யூப் நதியின் வடக்கில் வசிக்கும் சாகர்களின் மன்னன் ஏட்டியசைக் கொன்று இராச்சியத்தை கைப்பற்றினார். கி.மு. 329-ல் சிர் தரியா நதிக்கரையில் நடந்த ஜக்சார்த்திசு போரில் பேரரசர் அலெக்சாந்தர் சாகர்களை வென்றார். பிறகு கிரேக்கத்தின் இந்தியப் படையெடுப்பின் போது, சாகர்கள் மற்றும் தாகர்களின் ஏற்ற ;வில்லாளர்களை, அலெக்சாந்தரே தனது படையில் இணைத்துக் கொண்டார்.
ரதப்போர் கைவிடப்பட்ட பிறகு இலகுரக குதிரைப்படையையும் கனரக கட்டபிறாக்து குதிரைப்படையையும் இணைக்கும் விதமாக, கி.மு. 7-ஆம் நூற்றாண்டில் கனரக துரகவில்லாளிகள் அசீரிய படையில் முதலில் தோன்றினர். கனரக துரகவில்லாளிகள், வலை அல்லது பின்னல் கவசத்தோடு தலைக்கவசமும் பூண்டிருந்தனர். சிலநேரம் அவர்களின் குதிரைகள்கூட கவசம் பூண்டிருக்கும். கனரக துரகவில்லாளிகள், சிறுபோர் விளைவிப்பது, மற்றும் அடித்துவிட்டு ஓடும் தந்திரம் செய்யாமல், ஒழுக்கமான அமைப்பாகவும் பிரிவாகவும் போரிட்டனர். இவர்கள் தனித்தனியாக செயல்படாமல், கூட்டாக எதிரியின்மீது அம்புமழை (volley) பொழிவர்.